
Заповед № 24 /15.09.2025 г.



П Р О Г Р А М Н А   С И С Т Е М А 

на ДГ „Мир” гр. Мездра с разновъзрастова група с. Долна Кремена

чл.29 от Наредба № 5/ 03.06.2016г. за предучилищното образование  

	ДГ „Мир” гр. Мездра с разновъзрастова група с. Долна Кремена работи по авторска програмна система в съответствие с Програма „НЕОГЕЯ”/Нова земя/  с научен ръководите проф. д-р Ирина Колева,  насочена към създаването на благоприятни условия за израстване и изграждане на любознателни и толерантни личности с активна гражданска позиция в глобалния свят. Тя залага на използването на нетрадиционни, конструктивни форми за организация на системата от педагогическо взаимодействие педагози – деца – родители с цел осигуряване по-голяма самостоятелност и свобода на детската личност, които са в основата на творческото развитие, осигуряваща ранна социализация в съответствие с Наредба № 5/03.06.2016г. за предучилищното образование. 
            Глобалната цел е свързана с културата на детето да обогатява собствените си общи и специални способности, да влиза във взаимодействие с другите субекти и да си взаимодейства с околната среда. Необходимо е детето да опознае себе си, да определи мястото си в и спрямо околната среда: физическа/материална/ и социална, върху примера на природната, социалната и емоционалната интелигентност.
	Основна цел на програмната система е осигуряване позицията на детето като основна ценност в системата на предучилищното образование, формиране на ценностно ориентирани модели на поведение и стимулиране на екологосъобразно поведение у детето, социализиращо се в условията на детската градина.
	Съпътстваща цел- осигуряване на ценностно ориентирано образование на детето чрез съобразяване с :
1. Актуалните образователни потребности на обществото на конкретния етап от неговото развитие.
2. Индивидуалните и възрастово- психологическите характеристики и особености на детето.
Възможността да се осигури непрекъснат процес на придобиване на елементарни житейски знания от детето, който да прилага в адекватни за интеркултурната среда ценностно ориентираните модели на поведение, изисква:
1. Водеща роля на учителя в приобщаването към детската общност.
2. Осигуряване на интегралност и интердисциплинарност при преходи на теми, форми и методи.
3. Подкрепяща и партнираща роля на помощник- възпитателя в цялостния образователен процес в детската градина.
           Подцелите са свързани със:
· Стимулиране на асертивна природозащитна дейност у детето, чрез разнообразни форми на педагогическо взаимодействие;
· Стимулиране на мотивацията за постижение у детето за осъзнаване на необходимостта от защита на биоразнообразието у нас;
· Осъзнато възприемане от детето на обекти и явления от природната и социалната среда;
· Стимулиране на социалната и природната интелигентност у детето чрез неговите етични и културни концепти.
Задачи:
1. Да се стимулира способността на детето за природна ориентация;
2. Да се стимулира способността на детето за социална ориентация.
3. Природосъобразното поведение на три-седемгодишното дете да се стимулира чрез различни дейности, които му позволяват:
· да наблюдава познавателни обекти от действителността чрез слухови, визуални, тактилни, вкусови и обонятелни перцепции;
· да активизира в своя речник съответната терминология, свързана с опознаването на околната среда;
· да отделя елементите в познавателния обект от околната среда и неговата целеполагаща единица, пряко свързана с екологичното знание;
· да представя в схематичен вид своите знания за околната среда;
· да търси и пренася информация, свързана с екологичните проблеми на нашата планета, чрез различни средства/енциклопедии, художествена литература, живи източници и др./ и методи на педагогическо взаимодействие/ елементарни опити, словесно-логически задачи, оценъчно-говорни ситуации, анкети, интервюта, автодидактични игри/.

Позовавайки се на разработената от нас Стратегия за развитие на детската градина за периода 2023-2028г., за настоящата учебна година поставяме акцент върху стимулиране на екологосъобразната социализация на детето,  обхват и задържане на децата, записани за задължително предучилищно образование,  предоставяне на обща и допълнителна подкрепа за личностно развитие на детето.
І. Подходи и форми на педагогическо взаимодействие:
Философията на програмната система на ДГ „Мир”-Мездра се определя от :
1.Педагогическият подход, определящ избора на основни и допълнителни форми на педагогическо взаимодействие в цялостния режим в условията на детската градина, е ситуационният подход.
2.Педагогическият подход, свързан с избора и структурирането на познавателното съдържание по образователни направления и ядра, е подходът на глобалното образование.
3.Психологическия подход, свързан с разработването и прилагането на конкретна педагогическа технология в основните и допълнителните форми на педагогическо взаимодействие по избрана от учителя програма, система или учебен комплект.
4. Ценностно ориентирания подход се основава на съхраняване на биологичното разнообразие и изграждането на представата на детето за „нова“ Земя.
5. Рефлексивният подход се основава на стимулирането на способността на детето за социална ориентация. Осъществява се чрез развиване и разгръщане на осъзнаването като средства и елемент на интелектуалната, комуникативната, интегративната и личностната рефлексия.
В проблемната педагогическа ситуация партниращите функции имат детето и учителят- чрез и с помощта на родителя и неговите установки за образователно взаимодействие.
Формите на педагогическо взаимодействие определят приоритетите на общуване между детето, родители и учители.
	Педагогическата ситуация е основна форма на педагогическо взаимодействие- комплекс от условия и  обстоятелства, структура на обективните дадености и субективни изисквания, които поставят детето в определена зависимост и изискват определена активност. Педагогическата ситуация осигурява субект- субектни форми на взаимодействие между педагогическия специалист и детето и протича предимно под формата на игра.
	Педагогическата ситуация се организира само през учебно време и осигурява компетентности, определени в Наредба № 5/ 03.06.2016г. за предучилищното образование.
Изходна позиция на виждането за технологията на ситуацията е философското разбиране за генезиса и структурата на проблемната ситуация. В структурно отношение то съдържа четири равнища, които отговарят на степента на подреденост на информацията от когнитивно гледище. Първото равнище отговаря на знанието на детето за непълна и неподредена информация, без да създава ориентировъчна основа на действието за разглеждания познавателен обект. Второто равнище отговаря на знанието на детето за непълна, но подредена информация, свързана с изследван познавателен обект или явление. Основно отсъства ориентировъчната основа на действието за детето, свързана с обекта или явлението. Третото равнище е свързано с достатъчна, но неподредена информация, опираща до конкретния познавателен обект или явление. Ориентировъчна основа за съответното ново знание  е налице. Четвъртото равнище създава представата на детето за достатъчна и подредена информация за конкретния обект или явление. Създава се цялостен образ, чието осъзнаване води до изграждане у детето на способност за социална ориентация.
	Педагогическата ситуация се състои от четири равнища със свои цел, методи, похвати, средства и резултат.
Цел на първото равнище е да се стимулира актуалната установка у детето за извършване на определена познавателна дейност. Методът е разговор. Похватите са уточняващи и провокиращи въпроси, чрез които учителят извлича информация от детето за неговите очаквания за деня/или по темата/ или за конкретния познавателен обект или явление. Средствата са художествена литература; детски енциклопедии; карта на България и карта на света; карта на национален парк, характерен за региона, в който се намира детската градина. Резултатът е свързан с уточняване от детето на обекта за изучаване и стимулиране на вътрешната мотивация за извършване на определена дейност.
	Второто равнище стимулира ориентирането на детето в параметрите на изследваните познавателен обект или явление. Методът е автодидактична игра. Съществуват различни видове и типове автодидактични игри. АДИ се разгръща на четири равнища: упражнение, игрово упражнение с дидактичен компонент, игрово упражнение с игрови компоненти и същинска автодидактична игра. Похватите са поощрение, указание, самооценка. Средствата са подходящи за типа и вида автодидактична игра. Резултатът е свързан със създаването у детето на ориентировъчна основа за възприемане на конкретен познавателен обект или явление.
	Третото равнище се отнася към философията на целеполагането в цялостната педагогическа технология на проблемната педагогическа ситуация. Целта е да се отделят от детето елементите в познавателния обект или явление и целеполагащата единица. Целеполагащата единица е онзи елемент, който носи основното свойство на познавателния  обект и без който той не би могъл да съществува. Методите са графично и действено моделиране. Графичното моделиране изяснява формата на познавателния обект, а действеното- съдържанието/значението, семантиката/. Учителят работи с определени етапи на графичното моделиране. Похватите са общодидактични. Средствата отговарят на потребностите на методите. Резултатът е свързан с осъзнаването на детето на необходимостта от разглежданите познавателен обект или явление.
Четвъртото равнище цели осъществяване пренос на знанията от детето за разглежданите познавателен обект или явление. Преносът е съществен елемент на „осъзнаването“ като средство и елемент на интелектуалната рефлексия. Методите са елементарен опит, словесно-логическа задача, ценностно-нормативни игри, самостоятелна творческа задача, интервю и др. Похватите съответстват на използвания метод. Резултатът се отнася към осъзнато конструиране от детето на разглеждания познавателен обект или явление. 
	В допълнителните форми на педагогическо взаимодействие се разширяват и усъвършенстват отделни компетентности , които допринасят за личностното развитие и за разнообразяване на живота на детето.
[bookmark: ch_26_al_2]Допълнителните форми на педагогическо взаимодействие се организират от учителя на групата извън времето за провеждане на педагогическите ситуации.
[bookmark: ch_26_al_3]Допълнителните форми се организират както в учебното време, така и в неучебното време .
В ателието партнираща функция имат родителите и учителят, чрез и следвайки педагогическите функции за стимулиране развитието на 3-7 годишното дете.
Ателиета се обособяват по всички теми на познавателното съдържание на образователното предписание. Те могат да бъдат централни/общи за всички деца от детската градина/ и групови/ за децата от конкретната детска група/.
Името на ателието може да бъде с два адресата: учите и дете. Децата от групата сами измислят името на ателието, което да отговаря на неговия вид и поставените познавателни задачи. Девизът е израз на мотивацията на детето за насочване към работата в съответното ателие. Той се измисля от децата с помощта на учителя. Символът представлява съвкупност от знакове, които символизират вида, името и девиза на ателието. Децата осъществяват различни проекти за символ на ателие, като се избира най-подходящия. Това е свързано с образно- схематичното мислене на детето, целеполагащо за неговото ценностно ориентирано поведение. Знамето се изработва от децата, учителите и родителите. То може да има различна форма и големина и да бъде от различен материал. Проектира се идеята на символа или той присъства като елемент в него. Цветовете на знамето съответстват на кодираната идея и стимулират установките на детето за участие в конкретно ателие.


Допълнителни форми на педагогическо взаимодействие са:
1. Ателие;
2. Игри- театрални, сюжетно-ролеви, подвижни, музикални и др.
3. Утринна гимнастика;
4. Формиране на битови, здравни и хигиенни навици;
5. Формиране на етични форми на общуване;
6. Екскурзии, разходки и излети;
7. Развлечение с цел надграждане знанията и уменията на детето.
8. Създаване на вътрешнообразователни проекти във всяка възрастова група, насочени към множествената интелигентност на децата.
Условия и ред за организиране и провеждане на допълнителни форми на педагогическо взаимодействие в Детска градина „Мир“
Допълнителните форми на педагогическо взаимодействие са дейности с децата от детската градина, които се организират от учителя на групата.
Допълнителните форми се организират по преценка на учителя в съответствие с:
1. програмната система, прилагана в детската градина; 
2. цялостната организация на деня;
3. интересите и потребностите на децата.
В допълнителните форми на педагогическо взаимодействие се разширяват и усъвършенстват отделни компетентности от посочените в държавния образователен стандарт за предучилищното образование, които допринасят за личностното развитие и за разнообразяване на живота на детето. 
      Допълнителните форми се организират в:
1. учебно време – от 15 септември до 31 май; 
2. неучебно време – от 1 юни до 14 септември.
     Допълнителните форми на педагогическо взаимодействие се организират извън времето за провеждане на педагогическите ситуации.
     Като допълнителни форми на педагогическо взаимодействие, в Детска градина „Мир“ се организират и провеждат:
Дейности, които се организират краткосрочно във времето, в рамките на учебния ден, на територията на детската градина.
2. Дейности с епизодичен характер и/или организирани по-дългосрочно във времето:
а) развлечения, празници и чествания на територията на детската градина;
б) вътрешнообразователни проекти; 
в) участия в прояви, изяви и мероприятия, организирани от други институции и провеждани в населеното място на детската градина;
г) посещения на природни обекти, обществени, културни и научни институции в населеното място на детската градина.
3. Форми и дейности с относително постоянен характер – занимания по интереси.
4. Дейности, които се организират по-дългосрочно във времето и извън населеното място на детската градина:
а) посещения на природни обекти, обществени, културни и научни институции извън населеното място на детската градина (екскурзии);
б) детски лагери.
    Организирането, провеждането и продължителността на допълнителните форми на педагогическо взаимодействие се определя:
1. За дейностите в групата в рамките на учебния ден (игри, развлечения, чествания) – по преценка на учителя на групата.
2. За дейностите в детската градина с епизодичен характер:
а) празници, чествания; вътрешнообразователни проекти – по решение на педагогическия съвет и/или предложение на родителските активи;
б) участие в прояви, изяви и мероприятия, организирани от други институции и провеждани в населеното място на детската градина; посещения на природни обекти, обществени, културни и научни институции в населеното място на детската градина – по решение на педагогическия съвет и/или по предложение на родителските активи, след декларирано информирано писмено съгласие от родителите;
3. заниманията по интереси – със заповед на директора, след решение на педагогическия съвет, и след декларирано информирано писмено съгласие от родителите;
4. посещения на природни обекти, обществени, културни и научни институции извън населеното място на детската градина (екскурзии) и детски лагери – по решение на педагогическия съвет и/или предложение на родителските активи, със заповед на директора, и след декларирано информирано писмено съгласие от родителите.
     Провеждането на всяка допълнителна форма на педагогическо взаимодействие се документира с документите, определени в нормативен акт за съответната дейност.
    За всяка допълнителна форма (разходка или излет, участие в прояви, изяви и мероприятия, организирани от други институции и провеждани в населеното място на детската градина; посещения на природни обекти, обществени, културни и научни институции в населеното място на детската градина), която се провежда извън територията на детската градина и/или извън населеното място на детската градина, както и за заниманията по интереси, родителите попълват декларация за информирано съгласие. 
    Родителите се информират за предстоящо провеждане на форми и дейности, които се провеждат извън територията на детската градина и/или извън населеното място на детската градина:
1. Не по-късно от 20 дни преди провеждането на дейността.
2. От учителя на групата 
Родителите попълват декларации за информирано съгласие за участие на децата във форми и дейности, които се провеждат извън територията на детската градина и/или извън населеното място на детската градина, не по-късно от 20 дни преди провеждането на дейността.
Декларациите за информирано съгласие се предоставят на родителите за:
1. участие на децата във форми и дейности, които се провеждат извън територията на детската градина и/или извън населеното място на детската градина – от учителя на групата;
2. участие на децата в групите за занимания по интереси – от ръководителя на съответната група.
Декларациите за информирано съгласие се получават от учителя на групата  и/или ръководителя на групата за занимания по интереси и се предават за съхранение от директора.
Декларациите за информирано съгласие се съхраняват в кабинет на директора за срок от една календарна година след провеждането на съответната дейност.
    За всяка допълнителна форма (разходка или излет, участие в прояви, изяви и мероприятия, организирани от други институции и провеждани в населеното място на детската градина; посещения на природни обекти, обществени, културни и научни институции в населеното място на детската градина), която се провежда извън територията на детската градина и/или извън населеното място на детската градина:
1. директорът издава заповед и заверява списъците на участващите деца с подпис и печат и маршрутния лист (в случай на организиран превоз);
2. на участващите деца се прави застраховка „Злополука“.
Всяка допълнителна форма, която е туристическо пътуване с обща цена по смисъла на § 1, т. 67 от допълнителната разпоредба на Закона за туризма (екскурзии и детски лагери), се организира и провежда по условията и реда, определени в Наредбата за детските и ученическите туристически пътувания с обща цена, инициирани от институциите в системата на предучилищното и училищното образование. 
     Резултатите от допълнителните форми на педагогическо взаимодействие с епизодичен характер и организирани по-дългосрочно във времето в Детска градина „Мир“ се представят пред родителите в подходяща форма, която се планира при подготовката на съответната дейност. 

     Отговорности и правомощия при провеждането на допълнителни форми на педагогическо взаимодействие в Детска градина „Мир“
Директорът на Детска градина „Мир“:
1. отговаря за планирането, организирането и провеждането на допълнителните форми на педагогическо взаимодействие;
2. осъществява контрол върху планирането, организирането и провеждането на допълнителните форми на педагогическо взаимодействие;
3. отговаря за осигуряването на условия за провеждане на дейностите;
4. отговаря за осигуряването на здравословна и безопасна среда за провеждане на допълнителните форми на педагогическо взаимодействие.
5. изготвя документите за детски туристически пътувания с обща цена.
6. съхранява декларациите за информирано съгласие на родителите
Учителят на групата:
1. планира, организира и провежда краткосрочните допълнителни форми на педагогическо взаимодействие в рамките на учебния ден;
2. отговаря за живота и здравето на децата по време на провеждане на всички допълнителни форми на педагогическо взаимодействие;
3. получава от родителите декларации за информирано съгласие за участие на децата в допълнителни форми на педагогическо взаимодействие, за които е необходимо съгласие на родителите.
4. изготвя сценарии за тържества и чествания, планове на вътрешнообразователни проекти и други допълнителни форми на детската градина;
Главният учител:
1. съгласува и координира организацията и провеждането на допълнителни форми на педагогическо взаимодействие с епизодичен характер и с по-голяма продължителност във времето, в които участват деца от различни групи (или всички деца) в детската градина;

Родителите:
1. осигуряват присъствие на децата в допълнителните форми на педагогическо взаимодействие;
2. декларират писмено информирано съгласие за участие на децата в дейности и прояви, за които е необходимо (които се провеждат извън територията на детската градина и/или извън населеното място на детската градина; занимания по интереси);
3. вземат участие и упражняват контрол на дейностите;
4. спазват условията и реда за провеждането на допълнителни форми на педагогическо взаимодействие, установени с нормативни документи и/или с настоящия правилник. 

Организацията на педагогическата среда може да бъде вътрешна и външна. Вътрешната педагогическа среда определя параметрите на взаимоотношенията дете-дете, дете- учител, учител- родител, родител- дете. Описват се външните педагогически условия, определящи потребността на учителя от: адекватна и подходяща дидактическа среда; методи на педагогическо взаимодействие; похвати на педагогическо взаимодействие; оперативни и демонстрационни средства за осъществяване на педагогическото взаимодействие.
Педагогическата технология, се разглежда в смисъл ва базисно ядро, в което са разположени йерархичните равнища на психологическите подходи, стратегии и операции на субект- субектното взаимодействие между родителя, детето и учителя. Изграждането на емоционалната интелигентност  у детето е задача на екологичното образование в предучилищния период.
Три-седемгодишното дете трябва да може:
- да опознава себе си;
- да влиза в контакт с обекти и субекти от околната среда;
- да си взаимодейства по позитивен начин с околната среда;
Да си взаимодействаш с околната среда, означава да умееш да въздействаш върху живота си с чувство за мяра, такт и конкретно отношение към природния обект. Детето се развива относно своите сетивни и двигателни възможности. У него се изгражда способност за ориентация в природната и социална среда. За това съдействат следните педагогически подходи, този на глобалното образование и ситуационният.
Понятието ГЛОБАЛНО, в образователен смисъл притежава следните направления:
- ПРОСТРАНСТВО: Ако някъде в света възникне определено събитие, то не може да не окаже влияние и върху другите държави и хората;
- ВРЕМЕ: Всичко, което се случва е вследствие на определена причина, която вече е факт и влияе върху това, което ще последва;
- ЦЯЛОСТНОСТ: Човек, събитие или определена ситуация не могат да бъдат раздробени на отделни части. По тази логика всеки човек се развива многопланово: социално, емоционално, когнитивно и в други аспекти. Всеки въпрос е съставен от множество елементи (с една целополагаща единица), еднакво важни за него;
Кои са целите на подхода на глобалното образование!
1. Да се представят знанията в многостранна перспектива.
2. Да се разгледат различни възгледи за развитието на света. Детето да разбере, че ничие мнение за света не е универсално.
3. Да се развива у детето способност за осъзнаване динамиката за развитие на света, причините и следствията, състоянията на хармония и конфликт и др.
4. Да се развива критичното мислене у детето.
5. Познавателното съдържание да се усвоява чрез активно-познавателни методи на работа, т.е. обучението чрез действие и в дейности (интеракции).
Кои са основните етапи на "глобалното образование"?
Взаимозависимост: Разбиране на системния характер на света, където всички елементи са взаимно свързани по между си. Осъзнаване на равновесието и комплексността на вътрешните взаимовръзки.
Конфликти (Разрешаване на конфликти): Разбиране природата на конфликта, причините за различните противоречия. Търсене на пътища чрез тактики за разрешаване по мирен начин на различни конфликтни ситуации. Достигане до консенсус чрез избягване на конфликта.
Социална справедливост: Проучване на идеалите, като "свобода", "равенство", "толерантност" и "мир". Те могат да бъдат прилагани не само локално, национално или глобално, но и да се осъществи пренос в живота на отделния човек (дете) в лабораторни и житейски ситуации.
Природна справедливост: Позитивно отношение към конкретния обект или явление от околната среда. Резерватите - израз на културната характеристика на една нация, етническа общност или група, свързан със съхраняването на биологичното разнообразие. Използване установъчните функции на социалната интелигентност за природозащитна дейност на субекта.
Сътрудничество: Съвместната работа за достигане на общи цели. Осъзнаване от детето, че в ситуация на сътрудничество индивидуалните цели могат да бъдат постигнати само ако целите на всички останали се осъществят.
Представи и схващания: Опознаване на себе си и на другите в социалното поведение и контакти. Детето осъзнава, че схващанията му за света не са универсално споделяни от други. Развиване на разбиране към чуждите схващания и способността на детето да разпознава стереотипите и егоцентричното поведение, за да се избягват.
Бъдещето: Осъзнаване от детето на факта, че всеки може да влияе на фактите, определящи неговото бъдеще. Активното участие в процеса на промените включва няколко етапа : 
1) знание за действителността; 
2) осъзнаване на основните фактори, които причиняват и влияят на промените; 3) способност на детето за прогноза на различни стратегии, по които бъдещето може да се развива (вероятни, възможни и желани).




ІІ. Разпределяне на основните форми на педагогическо взаимодействие.
	ОН/ групи
	първа
	втора
	трета
	четвърта

	БЕЛ
	1
	2
	3
	4

	Математика
	1
	1
	2
	3

	Околен свят
	2
	3
	4
	4

	Изобразително изкуство
	2
	2
	2
	2

	Музика
	2
	2
	2
	2

	Конструиране и технологии
	1
	1
	2
	2

	Физическа култура
	3
	3
	3
	3

	Общ брой педагогически ситуации
	12
	14
	18
	20

	Допълнителни форми на педагогическо взаимодействие
	18
	16
	12
	10

	Общо
	30
	30
	30
	30




ІІІ. Разпределение на допълнителните форми на педагогическо взаимодействие.
Във всички възрастови групи всекидневно се работи в ателиета по групи, а веднъж седмично- в централните ателиета.

ІV. Организация на деня в учебно време.
	Часови интервал
	Основни и допълнителни дейности

	6.30ч.- 8.15ч.
	Прием на децата, дейности по избор, дейности, организирани от педагогическия специалист, работа по ателиета

	8.15ч.- 8.30ч.
	Утринно раздвижване

	8.30ч.-9.00ч.
	Тоалет и закуска

	9.00ч.- 10.00ч.
	Педагогически ситуации

	10.00ч.- 10.15ч.
	Подкрепителна закуска

	10.15ч.- 10.45ч.
	Педагогическа ситуация

	10.45ч.- 12.00ч.
	Работа по ателиета, дейности по избор на децата, развлечения, разходки и др.

	12.00ч.- 12.45ч.
	Тоалет и обяд

	12.45ч.- 13.00ч.
	Тоалет и подготовка за сън

	13.00ч.- 15.00ч.
	Сън

	15.00ч.-15.45ч.
	Тоалет и следобедна закуска

	15.45ч.- 18.30ч.
	Работа по ателиета, дейности по избор на децата, развлечения, разходки и др.и изпращане на децата





 	V. Организация на деня в неучебно време.

	Часови интервал
	Допълнителни дейности

	6.30ч.- 8.15ч.
	Прием на децата, дейности по избор, дейности, организирани от педагогическия специалист, работа по ателиета

	8.15ч.- 8.30ч.
	Утринно раздвижване

	8.30ч.-9.00ч.
	Тоалет и закуска

	9.00ч.- 10.00ч.
	Работа по ателиета, дейности по избор на децата, развлечения, разходки и др. и дейности организирано от детския учител.

	10.00ч.- 10.15ч.
	Подкрепителна закуска

	10.15ч.- 12.00ч.
	Работа по ателиета, дейности по избор на децата, развлечения, разходки и др.

	12.00ч.- 12.45ч.
	Тоалет и обяд

	12.45ч.- 13.00ч.
	Тоалет и подготовка за сън

	13.00ч.- 15.00ч.
	Сън

	15.00ч.-15.45ч.
	Тоалет и следобедна закуска

	15.45ч.- 18.30ч.
	Работа по ателиета, дейности по избор на децата, развлечения, разходки и др.и изпращане на децата



VІ. Тематично разпределение на всички възрастови групи.
Тематичното разпределение осигурява ритмично и балансирано разпределение на съдържанието по образователни направления и включва темите за постигане на отделни компетентности като очаквани резултати от обучението, проследяване на постиженията на децата.
	Тематичното разпределение се разработва като се отчитат интересите на децата и спецификата на образователната среда, както и целите и очакваните резултати на авторската програма.
	 Обучението и възпитанието по БДП и екология в системата на предучилищното образование  се осъществява в няколко посоки: 
По отношение на всички групи – чрез педагогически ситуации, включени в образователни направления „Околен свят“, както и интегрирано обучение по различните образователни направления или в допълнителни форми на педагогическо взаимодействие, когато може да бъдат направени такива връзки, като разработеното учебно съдържание е включено в програмната система на детската градина. Процесът на социализация, обучение и възпитание включва в себе си различни параметри относно:
-  знания за културното разнообразие на планетата Земя;
- способност за социална ориентация на детето в конкретната природна и обществена среда;
- мотивация за постижение на детето относно съхраняването на културното разнообразие и неговото развитие и промяна;
- асертивност на детето относно процеса на собствени поведенчески модели, свързани с целите на предписанието "НЕОГЕЯ";
VІІ. Общо представяне на програмата по безопасност на движение по пътищата за децата в детската градина
Програмата по безопасност на движение по пътищата (БДП) включва целите, темите, понятията, и тематично разпределение за организиране на обучението и възпитанието по БДП в трета възрастова група в детската градина. В нея са формулирани и очакваните резултати от процеса на взаимодействие в ситуациите по БДП като гаранция за устойчивостта и качеството на обучение.
Възпитанието и обучението по БДП сa целенасочен, системен и непрекъснат процес за формиране на граждански компетентности и качества на детето и сa неделима част от цялостното образование и възпитание на личността. Социализирането на личността е процес на адаптация, индивидуализация и усвояване на социо-културните роли, чрез които детето намира мястото си в обществото. Формирането на защитни механизми при децата за съхраняване и безопасност при движение по пътищата е актуална тема в гражданското общество и важна задача на държавата, образователните институции и семейството.
Предучилищният период е известен със своята сензитивност към външните изменения на обектите, процесите и явленията в околния свят. Децата овладяват знания за елементите и опасностите на пътя още в ранното детство, следвайки примера на по-възрастните от семейството и детската градина. Формира се способност за ориентиране и критично мислене, което е в основата на правилното оценяване на пътните ситуации. Промените, които настъпват в когнитивната, емоционалната и волевата сфера, са благоприятна основа за поставяне началото на обучението по безопасност на движението. Въпреки това, поради възрастови, психологични особености и липсата на опит, децата невинаги постъпват правилно, когато са на улицата. Това налага целенасочено, системно обучение и възпитание за формиране на поведенческа култура и качества на подрастващите - съобразителност, наблюдателност, отговорност, самостоятелност и др.
В предучилищна възраст се поставят основите на гражданските компетентности на детето като пълноправен участник в пътното движение, притежаващ конкретни знания, умения и отношение към спазването на обществените правила и норми за лична и колективна безопасност. Компетентностите, свързани с обучението по БДП, са част от интердисциплинарен комплекс:
1. Гражданско образование, област на компетентност: „Социална политика, справедливост и солидарност“ - обяснява своите
постъпки, като ги свързва с правила и ценности.
2. Здравно образование, област на компетентност: „Безопасност и първа помощ“ - назовава нещата (предмети, дейности,
поведения), които са опасни в обкръжаващата среда.
3. Интеркултурно образование: област на компетенция: “Културна осъзнатост“ - сравнява норми на поведение в културно-
различен битов и празничен контекст.
Програмното съдържание е разпределено в области на компетентност, тематични направления и конкретни теми и осигурява
спираловидно и системно надграждане на знанията и уменията през цялата учебна година.
Новите понятия към всяка област на компетентност се въвеждат постепенно и с нарастване на възрастта се разширяват.
Цели на възпитанието и обучението по БДП в детската градина
1. Формиране на начални представи за пътната среда.
2. Формиране на умения за безопасно поведение на пътя.
3. Формиране на култура на поведение на пътя.
Постигането на компетентностите за ориентиране в пътната среда се осъществява в следните глобални области: елементи на
пътната среда, участници в движението, пътни превозни средства, пътна сигнализация, обезопасителни и защитни средства.
Постигането на компетентностите за спазване на правила за безопасност и култура на поведение на пътя се разгръща в следните
направления: правила за движение на пешеходец, правила за движение на велосипед, правила за движение в жилищна зона, правила за поведение на автобусна спирка, опасни и безопасни места за игра, понятие за пътнотранспортно произшествие, сензорна и моторна двигателна активност.
Примерно разпределение на минималния брой на основните педагогически ситуации за обучението по БДП в детските градини:
	Първа група
	Втора група
	Трета група
	Четвърта група

	5 педагогически ситуации
	5 педагогически ситуации
	6 педагогически ситуации
	7 педагогически ситуации



Обучението по БДП в детската градина се осъществява задължително във всички групи в основни и допълнителни форми на педагогическо взаимодействие.
Обучението по БДП може да се осъществява интегрирано по различните образователни направления или в допълнителни форми на педагогическо взаимодействие. Педагогическата ситуация е основна форма на взаимодействие, при превес на играта като основна дейност в тази възраст.
     VІІІ. Механизъм на взаимодействие между участниците в предучилищното образование
	В основана та педагогическото взаимодействие стои сътрудничеството между адресатите, участници в образователния процес за осигуряване единен подход в цялостното развитие на детето, за неговите интереси, потребности и поведение.
	Чрез различни форми на сътрудничество и взаимодействие между директор, учители, помощник-възпитатели, родителите и другите педагогически специалисти в детската градина се създават условия за постигане на целите в детската градина- възпитание, отглеждане, обучение и социализация на детето, както и формиране на положително отношение към детската градина.
Учителят в детската градина като равностоен партньор за природозащитна дейност на детето и екологосъобразна социализация. Учителят-новатор стимулира детето да взима самостоятелни решения. Той се определя повече като терапевт, отколкото като наставник. Подбира такива методи, които стимулират креативността и оригиналността на детето в отношението му към природата и обществото. Вярва във вътрешния потенциал на всяко дете и стимулира адекватната за него мотивация за постижение, в отношението към природните обекти и явления. Използва групови и индивидуални форми при работа с децата в условията на детската градина и други социални обекти: музеи, телевизия, радио и други. Абстрахира се от ограничението на тетрадки и друг вид учебни помагала. Създава собствени такива съобразно с етапа на развитие на конкретното дете в групата (предписанието "NEOGEA" и държавните образователни изисквания). Ориентира своята педагогическа дейност към бъдещата реализация на детето и пренос на неговите знания и стратегии на поведение. Започва с познатото и се придвижва към новото. Той насърчава детето да прави избори.
Абстрахира са от използването на материални награди като средство във възпитателния процес. Ориентира децата към радостта и вълнението от наученото,(т.е. стимулира рефлексивните процеси у детето).
Директорът на детската градина осигурява цялостния механизъм за взаимодействие между участниците.

ІХ. Връзки със заинтересованите страни.
Семейството (в широкия смисъл на думата), като равностоен партньор за природозащитната дейност на детето.
Родителите са партньори на учителите и помощник-възпитателите в осигуряването на условията за социализация. За целта те:
- полагат грижи за децата в съответствие с изискванията на закона за личността и семейството у нас, семейният кодекс и конвенцията за правата на детето на ООН;
- съвместно с учителите отговарят за развитието, възпитанието и обучението на децата си, като имат право на информация от всякакво естество за прилагането на образователното предписание;
- участват съвместно с учителите и помощник-възпитателите в различни форми за организация в системата на педагогическо взаимодействие, в детската градина и семейни условия съобразно със своите възможности и компетентност;
- помагат при разработването и реализирането на годишната самооценка на педагогическата дейност по програмата съвместно с директора, учителите и помощник-възпитателите;
- участват при изготвянето на отчета на групата, в която се социализира тяхното дете, съвместно с двамата учители и помощник-възпитателя по проблемите на природозащитното обучение;
- подпомагат учителите в пряката им работа с формални и неформални тактики на общуване с цел природозащитна дейност;
- координират родителското ядро на групата (състоящо се от 3 до 5 човека) и учителското настоятелство;
- участват в обсъждането за развитие и допълване на образователното предписание;
На основата на субект-субектния подход между учителя и родителя се осигурява един позитивен климат и среда за реализиране целите и философията на "NEOGEA" за природозащитна дейност.

Като подкрепа за организиране на взаимодействието със семейството е разработена Програма за сътрудничество и партньорство с родителите на децата от различните възрастови групи в ДГ ”Мир”-Мездра .
	Родителите са участници и партньори в предучилищното образование заедно с децата, учителите, директор, помощник-възпитател и другите педагогически специалисти. Сътрудничеството и взаимодействието между адресатите е регламентирано с Правилникът за дейността на детската градина. То създава условия за постигане на целите на педагогическото взаимодействие.
	А. Образователна среда
· Родителски информационни табла- за постиженията на децата/детско творчество, обяви и съобщения за важна информация;
· Съобщения и отбелязване на събития/публикуване на снимки, информация и затворена група във социалната мрежа/;
· Електронно портфолио на всяко дете.
Б. Образование за родителите
· Родителски срещи в клуб „Детска градина за семейството”- тренинги, дискусии, уъркшопи, ролеви игри и др.;
· Индивидуални разговори и консултации с родителите;
· Библиотека за семейството- книги, списания, информация за отглеждането, възпитанието, обучението и социализацията на децата.
В. Възпитание, отглеждане, обучение и социализация на детето.
	1. Съвместни дейности с децата:
- подготовка и провеждане на празници, развлечения, спортни състезания и др.;
- подготовка и участие в педагогически визити;
	2. Доброволчество.
- участие в ежедневни дейности с децата- при пием и изпращане и в основни и допълнителни форми на педагогическо взаимодействие;
- участие в поддържане техническото състояние и безопасност на уреди и пособия в групата/ при необходимост- ремонт, почистване;
- участие в изготвяне на табла, постери и др.;
	3. Участие на родителите в живота на детската градина.
- участие на представител на групата в Обществения съвет на детската градина;
- участие на родителите при вземане на решения, касаещи развитието на детската градина, предстоящи проекти, ремонти и др.
	Х. Външни връзки със заинтересованите страни.
1. РУО-Враца
2. Община Мездра
3. Срещи с лични лекари, психолози, медиатори и  специалисти в различни области за въпроси, поставени от родителите;
4. Връзка с фондации, агенции и други институции с цел търсене на възможности за изяви на деца със изявени заложби в различни области;
5. Създаване и поддържане на трайни връзки с институции и организации, подпомагащи дейността на детската градина;
6. Общинската комисия за борба с обществените прояви ва малолетни и непълнолетни;
7. Д „СП” и О „ЗД”-Мездра;
8. Мобилни екипи на Механизма за съвместна работа на институциите по обхващане и задържане на децата.
9. Читалища, библиотеки и спортни клубове.
10. Детски градини и училища.




Програмна система на  ДГ „Мир“-Мездра с разновъзрастова група с. Долна Кремена за учебната 2025/2026г. е изготвена  и приета  на педагогически съвет  с протокол №1 /15.09.2025 г., решение 19  и утвърдена със Заповед № 24 /15.09.2025 г. на директора на ДГ „Мир”, гр.Мездра.

